Βολογέσης Γ΄ της Παρθίας

Ο Βολογέσης Γ’ της Παρθίας ή Βολογέσης Α’ της Αρμενίας ήταν διεκδικητής του θρόνου της Παρθίας το 105 με τον θάνατο του Πακώρου Β’, βασιλιάς του ανατολικού τμήματος της Παρθίας από το 105 ως το 147 και υποτελής στους Ρωμαίους βασιλιάς της Αρμενίας από το 117 ως το 144. Γιος του βασιλιά της Παρθίας Βολογέση Β’, εγγονός του Βολογέση Α’, το μεγαλύτερο διάστημα της βασιλείας του είχε συνεχείς εμφύλιους πολέμους με τους θείους του πατέρα του Χοσρόη Α’ και Μιθριδάτη Δ’ που βασίλευαν στο υπόλοιπο τμήμα της Παρθίας. Οι ίδιοι ήταν απασχολημένοι με τις επιθέσεις του Ρωμαίου αυτοκράτορα Τραϊανού χωρίς να είναι ικανοί να αντιμετωπίσουν τον Βολογέση. Δέχτηκε επιδρομές από τους Αλανούς ενώ είχε επιπλέον μεγάλα προβλήματα από μια εξέγερση στη Βαγδάτη το 140 από άγνωστο σφετεριστή. Μετά τον θάνατο του Βολογέση Γ’ το βασίλειο της Παρθίας ενοποιήθηκε ξανά από τον βασιλιά Βολογέση Δ’, γιο του μεγάλου αντιπάλου του  Μιθριδάτη Δ’.

Πηγές
Στο λήμμα έχει ενσωματωθεί κείμενο (σήμερα σε ελεύθερη χρήση) από το: Chisholm, Hugh, ed. (1911). Encyclopædia Britannica (11th ed.). Cambridge University Press.
Κάσσιου Διός, lxix, 15.

Εξωτερικοί σύνδεσμοι


Κατηγορία:Πάρθοι βασιλείς
Κατηγορία:Βασιλείς της Αρμενίας